ทีทีบีไดรฟ์ เปิดตัว Certified used car by ttb DRIVE มาตรฐานใหม่รถยนต์มือสอง
ทีทีบีไดรฟ์ เปิดตัว Certified used car by ttb DRIVE มาตรฐานใหม่รถยนต์มือสอง เครื่องหมายการันตีคุณภาพรถ คาดการณ์ตลาดรถมือสองปีนี้เติบโตดี
21 ก.พ. 2565

นายชัชฤทธิ์ ตั้งเถกิงเกียรติ์ หัวหน้าเจ้าหน้าที่บริหาร ผลิตภัณฑ์ธุรกิจสินเชื่อรถยนต์ ทีเอ็มบีธนชาต หรือ ทีทีบี (ttb) เปิดเผยว่า ข้อมูลจากศูนย์วิเคราะห์เศรษฐกิจ ทีทีบี หรือ ttb analytics ประเมินว่า ตลาดรถยนต์ในประเทศปี 2565 นี้มีแนวโน้มสดใส โดยคาดว่ายอดขายรถยนต์ใหม่ในประเทศ จะทยอยกลับมาสู่ระดับปกติที่ 8.7 แสนคัน หลังจากปี 2564 อยู่ที่ 7.65 แสนคัน ลดลง 3.3% จากสถานการณ์โควิด-19 แต่หากมองถึงตลาดที่มีแนวโน้มเติบโตได้ดี จะเป็นตลาดรถยนต์มือสองที่ได้เปรียบเรื่องราคาและคุณสมบัติที่ใกล้เคียงกับรถใหม่อย่างไรก็ตาม ปัญหาที่พบส่วนใหญ่ของผู้สนใจซื้อรถยนต์มือสอง คือ ขาดความเชี่ยวชาญด้านการเลือกรถยนต์และมีความกังวลเรื่องคุณภาพของรถมือสอง ทำให้เกิดความไม่มั่นใจ หรือชะลอการตัดสินใจซื้อ ttb DRIVE จึงร่วมกับสมาคมผู้ประกอบการรถยนต์ใช้แล้ว จัดตั้งโครงการ Certified used car by ttb DRIVE เพื่อสร้างและกำหนดมาตรฐานร่วมกันผ่านคนกลางที่เชื่อถือได้ ด้วยการตรวจสอบมาตรฐานรถยนต์โดยผู้เชี่ยวชาญจากบริษัทชั้นนำจากเยอรมนีและญี่ปุ่นก่อนขายให้กับลูกค้า ซึ่งเครื่องหมาย Certified used car by ttb DRIVE จะเป็นเครื่องมือทางการตลาดที่ช่วยเพิ่มความน่าเชื่อถือให้กับผู้ประกอบการเต็นท์รถ และสร้างความมั่นใจให้กับลูกค้าของตนเอง“Certified used car by ttb DRIVE นับเป็นการสร้างมาตรฐานใหม่สำหรับรถยนต์มือสอง เป็นสัญลักษณ์ที่เพิ่มความเชื่อมั่นให้ผู้ที่ต้องการซื้อรถยนต์มือสอง รู้สึกมั่นใจมากยิ่งขึ้น เราต้องการเปลี่ยนแปลงการให้บริการของผู้ประกอบการเต็นท์รถอย่างชัดเจน ด้วยการยกระดับผู้ค้าทั้งระบบให้มีความแข็งแกร่ง จนทำให้ตลาดรถยนต์มือสองได้รับความไว้วางใจจากผู้บริโภคจนเกิดเป็นความไว้วางใจในมาตรฐานใหม่ของอุตสาหกรรมนี้ ซึ่ง ttb DRIVE ยังคงเดินหน้ามอบผลิตภัณฑ์และบริการที่ดีสำหรับลูกค้าและคู่ค้าอย่างต่อเนื่องในทุกสถานการณ์ เพื่อสนับสนุนให้ลูกค้ามีชีวิตทางการเงินที่ดีขึ้น ทั้งในวันนี้ และอนาคต และทำให้ธุรกิจของคู่ค้าเติบโตไปพร้อมกัน” นายชัชฤทธิ์ กล่าวเสริมผู้ประกอบการเต็นท์รถมือสองที่สนใจและต้องการสร้างมาตรฐานความเชื่อมั่นให้กับลูกค้าผ่านเครื่องหมายการันตี Certified used car by ttb DRIVE สามารถเข้าร่วมได้ทันทีผ่านตัวแทนด้านสินเชื่อ ttb DRIVE ในพื้นที่ โดยจะมีการส่งทีมงานช่างตรวจสภาพรถยนต์ระดับมืออาชีพ ดำเนินการตรวจสอบรถยนต์อย่างเข้มข้นทุกขั้นตอนถึงสถานประกอบการ โดยกระบวนการทั้งหมดใช้เวลาประมาณ 1-2 สัปดาห์ขึ้นอยู่กับจำนวนรถ โดยปัจจุบันมีเต็นท์รถชั้นนำสนใจเข้าร่วมแล้วกว่า 60-70 รายด้านนายภิญโญ ธนวัชรภรณ์ นายกสมาคมผู้ประกอบการรถยนต์ใช้แล้ว กล่าวว่า ปัจจุบันลูกค้าหันมาสนใจซื้อรถมือสองเพิ่มมากขึ้น ทำให้ตลาดรถยนต์มือสองยังคงเติบโต สำหรับในประเทศไทยปี 2564 ที่ผ่านมา ยอดขายรถยนต์มือสอง อยู่ที่ 9 แสนถึง 1 ล้านคัน อีกทั้งพบว่ามีผู้ประกอบการรายใหม่ในตลาดนี้เพิ่มมากขึ้น ทั้งผู้ประกอบการในประเทศ และดีลเลอร์ที่ลงทุนจากต่างประเทศทั้งนี้ เครื่องหมาย Certified used car by ttb DRIVE จะเป็นสิ่งที่ช่วยสนับสนุนผู้ประกอบการเต็นท์รถในประเทศ สามารถสร้างความมั่นใจจากลูกค้า และกระตุ้นยอดขายให้เติบโตได้ เชื่อว่าลูกค้าจะมีความมั่นใจหันมาเลือกซื้อมือสองมากขึ้นอย่างแน่นอน โดยจะมีส่วนผลักดันให้ตลาดรถยนต์มือสองปีนี้เติบโตมากขึ้นกว่าปีที่แล้ว ประมาณ 20% นับเป็นการสร้าง Ecosystem ที่ทุกฝ่ายได้ประโยชน์และเติบโตไปด้วยกัน สร้างมาตรฐานใหม่และยกระดับอุตสาหกรรมการค้ารถยนต์มือสองในประเทศ ทำให้ตลาดรถยนต์มือสองของไทยมีความน่าเชื่อถือสำหรับผู้ที่ต้องการรถยนต์มือสองที่มีคุณภาพ สามารถมองหาเครื่องหมาย Certified by ttb DRIVE ได้จากเต็นท์รถมือสองชั้นนำ นอกจากนี้ สินเชื่อรถยนต์ใช้แล้ว ttb DRIVE ดอกเบี้ยเริ่มต้นเพียง 2.79% ต่อปี อนุมัติไวภายใน 1 วันทำการ ผ่อนได้สูงสุด 84 งวด